*מינימום הזמנה באתר 150 ש”ח.
הספריי שקוף אך במגע עם טביעות אצבע משנה צבעו.
ניתן לרסס על נייר, בריסטול, עץ, זכוכית בכדי לאתר טביעות אצבע נסתרות.
מתאים מגיל 7 ומעלה.
שטח פני העור של האדם בקצות האצבעות, בכף היד ובכף הרגל אינו חָלָק. אם תביטו היטב תוכלו להבחין בקווים זעירים היוצרים מגוון צורות. העור שלנו מחוספס ומורכב מרכסים ועמקים.טביעת האצבע של אדם נוצרת בשלב העוברי ואינה משתנה לאורך חייו.
טביעות האצבע הן ייחודיות ואין מצב בו לשני אנשית תהיה טביעת אצבע דומה, גם לא לאחים תאומים. מדענים חישבו וגילו שיש 64,000,000,000 (שישים וארבעה מיליארד) אפשרויות שונות לטביעות אצבעות. מאחר והיום חיים על פני כדור הארץ פחות מ7 מיליארד בני אדם, הסיכוי שלשניים מהם תהיה טביעת אצבע זהה הוא קלוש.
באופן מפתיע, אותם רְכָסִים בקצות האצבעות קיימים גם אצל כל קופי האדם: שִׁימְפַּנְזִים, גּוֹרִילוֹת וְאוֹרַנְג-אוֹטַנְגִים. משערים שֶׁחֲשִׁיבוּתָם הַבִּיוֹלוֹגִית העיקרית של הרְכָסִים על קצות האצבעות היא בכך שהם מונעים החלקה ומשפרים את אחיזתן של האצבעות בעצמים שונים.
למה אנחנו משאירים טביעות אצבעות? העור העוטף את גופנו מורכב ממספר שכבות. השכבה החיצונית של העור היא שִׁכְבַת הָאֶפִּידֶרְמִיס ומתחתיה נמצאת שִׁכְבַת הַדֶּרְמִיס. בשכבת הַדֶּרְמִיס מצויים בלוטות החלב והזיעה. בלוטות החלב, המצויות ברוב שטחו של העור, מפרישות חומר שמנוני המשמן את השערות והָאֶפִּידֶרְמִיס העליון ומונעות את התייבשותם של התאים הַחִיצוֹנִיִּים.
העור שלנו מזיע כל הזמן, גם אם אנחנו לא חשים בכך (0.6-0.9 ליטרים של זיעה ביממה ועד ל-10 ליטרים בתנאי חום, לחץ ומאמץ). הזיעה היא תמיסה המכילה 99 אחוז מים ואחוז אחד של מוּמַסִּים, כמו מלח הבישול (הידוע בשמו הַכִימִי: נַתְרָן כְלוֹרִי) שהוא הַמּוּמָס העיקרי. שאר המוּמַסִּים הם שְׁמֵנִים, חומְצוֹת שֻׁמָּנִיּוֹת וְחומְצוֹת אָמִינוֹ. הָרְכִיב הַשַּׁמְנוּנִי בזיעה מצוי בטביעות האצבעות שלנו.
מה אפשר לעשות עם המידע שבטביעת האצבע? ובכן, מגע האצבעות בעצמים שונים משאיר עליהם את טביעת האצבעות של הנוגע. עובדה זו מנוצלת לזיהוי אנשים על ידי החוקרים לזִיהוּי פְּלִילִי בַּמִּשְׁטָרָה (או בצבא) בבואם לחקור זירת פשע. טביעת אצבע היתה הַמְּאַפְייֵן הַבִּיוֹמֶטְרִי הראשון ששימש לזיהוי. מתחילת המאה ה-20 משמשת טביעת האצבע כאמצעי חשוב לזיהוי אנשים, היות שטביעת האצבע היא ייחודית לכל אדם ודגם הרְכָסִים על קצות האצבעות לא משתנה במהלך החיים ולא ניתן לשינוי.
לעיתים טביעות האצבעות אינן נראות לעין ואז ניתן לחשוף אותן באמצעות שימוש באבקה או אמצעים כִימִיִּים שונים. ברשות המשטרה אבקוֹת וְתַרְסִיסִים המאפשרים להעתיק את טביעות האצבע הנסתרות (תהליך זה מכונה “פיתוח).
במשפט הישראלי, מציאת טביעת אצבע של אדם במקום ביצוע עבירה, או על גבי חפץ ששימש בעת ביצוע עבירה, ואשר לא ניתן הסבר סביר להימצאותה, מהווה ראיה בעלת משקל רב אשר יש בה כדי לבסס הרשעה נגד אותו אדם.